open-index/open-wikipedia-markdown huggingface dataset:
Apfelstrudel

duimnael|220px|Apfelstrudel
**Apfelstrudel** is 'n tradisionele dis in vele Duitssprekende lande. Die oorsprong van die dis is vanaf Wene, Oostenryk, en dit is een van vele Weense pasteigeregte (Duits: "Strudel").

Die dis is waarskynlik gebaseer op die Turkse baklava. Alhoewel min inligting daaroor bestaan, het die tipe dis moontlik na Wene gekom tydens die belëering van Hongarye deur die Turke in die 16de en 17de eeue. Dit is in Wene geniet tydens die Oostenryks-Hongaarse Koninkryk in die laat 19de eeu.

Apfelstrudel word voorberei deur 'n vulsel gemaak van hoofsaaklik appel, kaneel en rosyne binne 'n uitgerolde deeglaag toe te vou en te bak. Die pastei word buite Oostenryk soms saam met vanieljesous of geklopte room bedien.

Alhoewel baie Afrikaanssprekendes na Apfelstrudel verwys as appeltert, is appelpastei, appelgebak of appelrol dalk 'n beter beskrywende naam om dit te onderskei van die appelterte wat in meeste Suid-Afrikaanse voedselwinkels beskikbaar is.
Pleknaamsveranderinge in Mauritanië

duimnael|regs|260px|Ligging van Mauritanië in Afrika.

Hier volg 'n lys van plekke in Mauritanië waarvan die name verander is:

## Stede 
*Fort Gouraud → Fderîck
*Fort-Trinquet → Bir Moghreïn
*Port-Étienne → Nouadhibou
*Rosso → Noord-Rosso (Mauritanië) en Suid-Rosso (Senegal)
Werner von Siemens

**Ernst Werner von Siemens** (* 13 Desember 1816 in Lenthe (Duitsland), † 6 Desember 1892 in Berlyn) was 'n Duitse uitvinder en nyweraar.

Siemens het tot die uitvinding en ontwikkeling van elektriese motore bygedra en het ook die elektriese wetenskap help vervolmaak. Die eenheid siemens vir elektriese geleidingsvermoë is na hom vernoem.

## Bronne 
* Duitstalige Wikipedia: Werner von Siemens
* Nederlandstalige Wikipedia: Werner von Siemens

## Sien ook 
* SI-eenhede vernoem na mense
Edik van Potsdam

duimnael|*Chur-Brandenburgisches Edict* ("Keurvorstelike Brandenburgse Edik")

Die **Edik van Potsdam** was 'n edik van verdraagsaamheid wat op 8 November 1685 (29 Oktober volgens die Juliaanse kalender) deur die Groot Keurvors Frederik Willem van Brandenburg uitgereik is. Die keurvors – wat in teenstelling met die Evangelies-Lutherse bevolking van Brandenburg die Calvinistiese geloof aangehang het – het aan sy Franse geloofsgenote (Hugenote), wat in hul tuisland vanweë hul geloof aan vervolging blootgestel was, 'n veilige hawe in Brandenburg aangebied. Die vlugtelinge het groot voorregte geniet soos die vrystelling van belasting en doeanes, subsidies vir die stigting van sakeondernemings en staatssalarisse vir hul predikante.

Die geskiedkundige agtergrond van die edik was die vervolging van Hugenote in Frankryk wat ná die herroeping van die Edik van Nantes op 16 Oktober 1685 weer teen die Franse Calviniste opgevlam het. Die Franse koning Lodewyk XIV het op hierdie dag die Edik van Fontainebleau onderteken. Die Edik van Potsdam het danksy die medewerking van die teoloog Jacques Abbadie tot stand gekom.

Sowat 20&nbsp;000 mense het die Brandenburgse aanbod aanvaar en hulle in die keurvorstedom gevestig. Hul immigrasie het 'n beduidende bydrae tot die ekonomiese herlewing van Brandenburg gelewer wat nog steeds onder die uitwerkings van die Dertigjarige Oorlog gebuk gegaan het. Danksy die Franse Hugenote, wat hulle veral in Berlyn gevestig het, het die bevolking met 'n derde toegeneem.

Net soos in die geval van die Oostenrykse Jode, wat in 1674 uit hul tuisland vedryf is en 'n nuwe heenkome in Brandenburg gevind het, het keurvors Frederik Willem ook die immigrasie van Franse geloofsvlugtelinge in die hoop op 'n ekonomiese opswaai bevorder. Die Hugenote se aankoms het vir Brandenburg inderdaad 'n ekonomiese en geestelike bloeitydperk ingelui. Reeds in 1689 is die Franse Gimnasium in Berlyn geopen wat aan immigrante en inheemse skoliere 'n tot dusver ongekende vlak van opvoeding en opleiding gebied het. Berlyn het daarnaas tot 'n beduidende literêre sentrum in Pruise en self oor sy grense heen ontwikkel.

'n Reliëf by die Geneefse Reformasiemonument herdenk Frederik Willem se inisiatief en die vestiging van Hugenote-vlugtelinge in Brandenburg.

## Bronliteratuur 
* Krum, Horsta: *Preußens Adoptivkinder – Die Hugenotten. 300 Jahre Edikt von Potsdam*. Wes-Berlyn 1985
* Mittenzwei, Ingrid (red.): *Hugenotten in Brandenburg-Preußen*. Oos-Berlyn 1987

## Verwysings 
## Sien ook 
* Edik
* Edik van Fontainebleau
* Edik van Nantes
Siemens (eenheid)

Die **siemens** (simbool **S**) is die SI-eenheid vir die elektriese geleidingsvermoë en kom ooreen met 1 \frac{1}{kg m^2 A^{-2}s^{-3}}.

Die **siemens** is die omgekeerde van die ohm: S = \frac {I} {U} = \frac{1} {R}.

I = stroomsterkte
R = weerstand
U = spanningsverskil

Omdat die **siemens** die teenoorgestelde van die weerstandseenheid ohm is, word dit deur elektrotegnici ook *mho* genoem, en word as 'n omgedraaide hoofletter omega geskryf: \mho.

'n Weerstand  van 1 ohm  het 'n geleidingsvermoë van 1 siemens.

Die eenheid **siemens** is na die Duitse uitvinder Werner von Siemens vernoem

## Bronne 
* Wikipedia Nederlands: siemens :nl:Siemens (eenheid)
Bathurst

**Bathurst** kan verwys na:

## Suid-Afrika 
* Bathurst, 'n dorpie in die Oos-Kaap, Suid-Afrika.

## Australië 
* Bathurst, Nieu-Suid-Wallis, 'n stad in Nieu-Suid-Wallis.
* Bathurstmeer, 'n meer in Nieu-Suid-Wallis.
* Bathurst-eiland, 'n eiland in die Noordelike Gebied.

## Kanada 
* Bathurst, Nieu-Brunswick, 'n dorp in Nieu-Brunswick.
* Bathurst Inlet, 'n dorp in Nunavut.
* Bathurst Straat, 'n straat in Toronto, Ontario.

## Gambië 
* Banjul, die hoofstad van Gambië, voorheen genoem **Bathurst**
Bangui

duimnael|links|Kaart van Bangui
**Bangui** (Frans: [bɑ̃ɡi]; Sango: *Bangî*) is die hoofstad en grootste stad van die Sentraal-Afrikaanse Republiek (SAR) en dien as politieke, ekonomiese en kulturele sentrum van dié land. Dit beslaan 'n oppervlakte van 67&nbsp;km² en het 'n bevolking van 734&nbsp;350 in 2012 gehad. Die stad is net noordwes van die grens tot die Demokratiese Republiek van die Kongo langs die Ubangirivier geleë.

## Geskiedenis 
Die stad is in 1889 gestig as 'n Franse militêre pos aan die Ubangiririvier  binne die Franse kolonie Haut-Oubangui (later Oubangui-Chari; Upper Oubangui), wat later deel geword het van die Franse Ekwatoriaal-Afrika. Die naam van die plek is afgelei van plaaslike stroomversnellings. Bangui was die administratiewe sentrum van die gebied sedert die koloniale tyd en sedert die onafhanklikheid van die Sentraal-Afrikaanse Republiek in 1960. In 1979 is die diktator Jean-Bédel Bokassa, wat van kannibalisme beskuldig is, tydens 'n buitelandse reis omvergewerp. Tydens die plaaslike verkiesing in 1981 het daar gevegte uitgebreek tussen die ondersteuners van die tussentydse president David Dacko en die stafhoof van die leër, André Kolingba. Laasgenoemde het 'n beleg van die stad verklaar en 'n staatsgreep uitgevoer. Hy het toe 12 jaar lank die mag in die land gehad.

In 1996 breek daar 'n opstand onder 200 soldate van die leër uit, hierdie keer teen die bewind van diktator Ange-Félix Patassé, die opvolger van Kolingba. Franse ingrypingsmagte het die opstamd egter verpletter en Patassé se mag as president herstel. Tydens die opstand is die stad egter geplunder en meer as 50 mense is dood. In Junie 1997 het daar weer gevegte uitgebreek by 'n militêre basis in Bangui, nadat soldate geweier het om die vorming van 'n nasionale eenheidsregering deur die nou demokraties verkose president Patassé te aanvaar.

In 'n studie van 2003 deur die Kanadese maatskappy Mercer Human Resources Consulting, is Bangui as die tweede slegste stad ter wêreld ná Brazzaville geplaas. In 'n studie uit dieselfde periode is Bangui gesien as die gevaarlikste stad ter wêreld. Dit is deels te danke aan die hoë frekwensie van staatsgrepe en aanvalle deur rebelle.

## Verwysings 
## Eksterne skakels 
*  
*
Curriebeker 2004

Die **2004 ABSA Curriebeker** seisoen was vanaf Junie tot Oktober 2004 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Die beker is deur die Blou Bulle gewen deur die Cheetahs met 42–33 in die eindstryd te verslaan.

## Eksterne skakels 
*
Harrisburg

**Harrisburg** (Deitsch: *Harrisbarrig*) is die hoofstad en tiende grootste stad van die deelstaat van Pennsilvanië. Dit is geleë aan die oostelike kant van die Susquehanna Rivier. Dit het 'n bevolking van sowat 47 196 mense.

Harrisburg is genoem na John Harris, wat 'n Engelse handelaar was.
Keegan Daniel

**Keegan Daniel** (gebore in Humansdorp, 5 Maart 1985) is 'n Suid-Afrikaanse rugbyspeler wat vir die Natalse Haaie in die Curriebeker en die Sharks in Superrugby speel.

Hy het sy skoolopvoeding by *Gonubie Primary* begin, maar is later na *Dale College* in King William's Town, een van Suid-Afrika se top rugbyskole.

Hy speel in 2003 vir die Grens tydens die Craven-week, maar word later deur die Natalse Rugby-akademie opgeraap.

Daniel begin in 2006 op provinsiale vlak te speel tydens die jaar se Super 14-kompetisie wat hom ook 'n plek in Suid-Afrika se onder-21 span besorg. Daniel blink uit tydens die IRR se onder-21 wêreldbeker in Frankryk waar Suid-Afrika in die eindstryd verloor. Hy word genomineer as speler van die toernooi en later aangewys as Suid-Afrika se onder-21 speler van 2006.

Sedertdien het Daniel begin om vir die Sharks op Super 14-vlak te speel. Tydens die 2008-seisoen word hy aangewys as speler-van-die wedstryd teen die Blou Bulle en die Auckland Blues (waar hy 3 drieë gedruk het). Tydens die Blues-wedstryd druk hy sy eerste drie na slegs 16 sekondes op die veld, 'n rekord op Super 14-vlak.

## Eksterne skakels 
* Sharks spelersprofiel 
* SA Rugby profiel 
* itsrugby.co.uk profiel
Els

**Els** kan verwys na:
* Els, 'n soort boom.
* Els, gereedskap waarmee gaatjies geprik word.

*Els, 'n familienaam
Alexander Kielland

**Alexander Lange Kielland** (* 18 Februarie 1849 in Stavanger, † 6 April 1906 in Bergen) was 'n Noorse skrywer. Kielland word beskou as een van "die groot vier" Noorse skrywers (die ander drie is Henrik Ibsen, Jonas Lie, en Bjørnstjerne Bjørnson). 

Hy was ook burgemeester van Stavanger gewees.

## Eksterne skakels
SV Alemannia Waldalgesheim

**SV Alemannia Waldalgesheim** is 'n sportklub uit Waldalgesheim in die deelstaat Rynland-Palts in Duitsland, veral bekend vir sy sokkerafdeling. Benewens sokker het die klub onder meer afdelings vir tennis en basketbal.

Die klub is in 1910 gestig as *Sportverein Alemannia Waldalgesheim* en het teen 1930 sy eie sokkerveld besit. Die klub het sy senior span se bedrywighede tydelik gestaak gedurende die Tweede Wêreldoorlog en slegs met sy jeugspan voortgegaan. Na die oorlog is die klub in 1946 herstig as *SV Waldalgesheim* en in 1950 het die span weer die tradisionele naam teruggeneem.

Die span se grootste prestasie was om die Oberliga te haal in 2008.

## Onlangse ligaposisionering 
## Eksterne skakels 
* Amptelike klubwerf
Vlieg-in vlieg-uit

**Vlieg-in vlieg-uit** is 'n werksmetode wat dikwels gebruik word vir mense wat in afgeleë gebiede werk.

Eerder as om die werknemer en sy gesin na 'n dorp naby die werksplek te laat verhuis, word die werknemer na die werksplek gevlieg waar hulle vir 'n aantal dae werk waarna hulle dan weer terugvlieg na hulle tuisdorpe vir 'n aantal rusdae.

Vlieg-in vlieg-uit is baie algemeen in die mynwese, aangesien myne dikwels in afgeleë gebiede, ver weg van dorpe is.

Gewoonlik behels 'n werk met 'n vlieg-in vlieg-uit skedule die werk van lang skofte (bv. 12 ure 'n dag) vir 'n aantal aaneenlopende dae met al die af dae wat dan by die huis deurgebring word eerder as by 'n werksplek.  Die voordele hiervan is dat die werknemer se tyd hoofsaaklik deur werk, slaap en eet in beslag geneem word, en dat daar min behoefte is aan vermaaklikheid by die werksplek.

Gewoonlik word daar dan ook gebruik gemaak van tydelike geboue vir verblyf aangesien die maatskappy gewoonlik nie 'n langtermynverbintenis met die werksplek het nie (d.w.s. as die minerale klaar onttrek is, word die myn gesluit).

Werknemers verkies dikwels die vlieg-in vlieg-uit reëlings aangesien hulle gesinne traag is om na klein afgeleë dorpe te trek vanweë die beperkte werksgeleenthede vir die werknemer se gade, beperkte keuses ten opsigte van onderwys en swak vermaaklikheidsgeleenthede.

Werkgewers verkies 'n vlieg-in vlieg-uit reëling wanneer die koste van die oprig van fasiliteite van bevredigende gehalte om gesinne aan te spoor om plaaslik te vertoef die koste van die basiese fasiliteite vir 'n vlieg-in vlieg-uit gemeenskap en die vliegkostes oorskry.

Die teendeel hiervan is dat 'n vlieg-in vlieg-uit werksooreenkoms baie druk op die verhoudings in 'n gesin kan plaas en smoor dit ook landelike ontwikkeling in die kiem.

## Verwysings 
## Eksterne skakels 
* http://www.riotintoironore.com/ENG/careers/544_fly-in_fly-out.asp "Rio Tinto" se inligting oor vlieg-in vlieg-uit
* www.flyinflyout.com – Travel to Work in a Plane
Nieuw-Holland

duimnael|Nieuw-Holland op een van die Coronelli Aardbolle.

**Nieuw-Holland** is die geskiedkundige name vir die eilandkontinent van Australië wat deur die Hollanders ontdek is. Die naam is vir die eerste keer gebruik in 1644 deur Abel Tasman en sou nog lank daarna gebruik word. Op verskeie 19de eeuse kaarte is die naam gebruik om die onverkende weste van Australië aan te dui terwyl die Britte reeds nedersettings in die ooste van Australië gevestig het naamlik die state Nieu-Suid-Wallis, Tasmanië, Queensland en Victoria. Later sou Suid-Australië hier bygevoeg word. Toe die Franse dreig om die *Nouvelle Hollande* soos dit in Frans bekend gestaan het te koloniseer, het die Britte ook begin belangstel in die weste van Australië en het hulle dit dan ook gekoloniseer.

William Dampier het die naam in sy skrywe oor sy reis na die gebied gebruik.

In 1804 het Matthew Flinders aanbeveel dat die naam *Australië* eerder gebruik word in plaas van *New Holland* maar die naam het eers in 1824 amptelike erkenning in die Verenigde Koninkryk verkry. Die naam is in Nederland tot so laat as die einde van die 19de eeu nog gebruik; tans is die naam nie meer in gebruik nie.

## Verwysings
Giurtelecu Şimleului

duimnael|200px 
duimnael|200px 
duimnael|200px 
duimnael|200px 
duimnael|200px 
duimnael|200px 
duimnael|200px 
duimnael|200px 

**Giurtelecu Şimleului** (Hongaars:*Somlyógyőrtelek*, Duits:*Wüst Görgen*) is 'n dorp in Roemenië. Dit is in die noordweste van die land en dit lê aan die oewer van die Crasnarivier. 

## Demografie 
## Eksterne skakels 
* http://www.donau-archaeologie.de/doku.php/kataloge/grabkatalog/g/giurtelec
* http://www.mek.oszk.hu/04700/04750/html/293.html
* http://sebok1.adatbank.transindex.ro/legbelso.php3?nev=Szilagy  
* http://ro.wikisource.org/wiki/Legea_nr._2/1968,_republicat%C4%83_%C3%AEn_1981/Anexa_1_-_Jude%C5%A3ul_S%C4%83laj
* http://harta.infoturism.ro/romania/Salaj/harta_Salaj.php  
* http://www.photomagazine.ro/galeriefoto/pic_detail.php?image=7228&categ=9 
* http://www.cimec.ro/scripts/Monumente/Culte/detaliu.asp?k=31123-1 
* http://www.cjsj.ro/localitati/giurtelecusimleului.html  
* http://www.simleusilvaniei.ro/prezentare_personalitati_15.php 
* http://www.hiszi-map.hu/catalog/displayimage.php?pid=2337&fullsize=1
* http://www.revistatransilvania.ro/arhiva/2008/pdf/numarul2/art06.pdf  
* http://www.magazinsalajean.ro/index.php?cmd=article&artid=1925 
* http://www.arhivelenationale.ro/images/custom/image/Pdf-uri/DJAN-uri/DJAN_Salaj_fonduri_si_colectii_date_in_cercetare.pdf
Willem de Vlamingh

duimnael|(Vermoedelik) Willem de Vlamingh, deur Johannes en Nicholaas Verkolje (ca. 1690)
[duimnael|links|Standbeeld van Willem de Vlamingh in [Vlieland]]
[duimnael|Die Willem de Vlamingh-gedenkteken in [Perth]]
**Willem de Vlamingh** (28 November 1640, Oost-Vlieland – 1698 of later) was 'n Nederlandse ontdekkingsreisiger, gebore in Oost-Vlieland, wat die weskus van Australië tussen 28 Desember 1696 en 21 Februarie 1696 verken het.

In Mei van 1696 het hy met 'n fregat, *de Geelvinck*, vanaf Texel uitgevaar, vergésel deur die hoeker *Nijptangh* en die galjoot '*t Weseltje*. Hy is uitgestuur met die doel om 'n soektog na die vermiste skip van die Verenigde Oos-Indiese Kompanjie, *De Ridderschap*, wat op 11 Julie 1693 uit Holland na Batavia vertrek het met 325 man aan boord. Vroeg in 1694 het die De Ridderschap die Kaap die Goeie Hoop aangedoen, waarna dit spoorloos verdwyn het. De Vlamingh kon egter nie die skip opspoor nie.

De Vlamingh het ook uitgebreide instruksies ontvang waarin Tristan da Cunha ook genoem is. Hy moes ondersoek instel om vas te stel of dit 'n geskikte vasmeerplek sou wees om aan land te gaan. Hy het ook opdrag ontvang om die eiland en omliggende eilande te karteer. Die gevolg van sy ondersoek was dat die VOC besluit het dat Tristan da Cunha nie 'n geskikte verversingstasie op die roete na die Ooste sou wees nie.

Daarna het die ekspedisie onder bevel van De Vlaming verder gevaar om die weskus van Australië te ondersoek, wat hulle op 29 Desember bereik het. Hy ontdek die Swanrivier, karteer die omtrek van Rottnest-eiland (de Vlamingh het verskeie Quokkas daar gesien en gedink hulle is groot rotte, vandaar die naam) en die kus tot by die huidige baai van Exmouth. Willem de Vlamingh het ook Dirk Hartog-eiland herbesoek. De Vlamingh se bevindinge het daartoe gelei dat die Verenigde Oos-Indiese Kompanjie verdere verkenning van Australië gestaak het. Die land het volgens hom min rykdomme gehad en was ook ontoeganklik.

In 2006 is die oorspronklike kaarte weer teruggevind by die National Library of Australia.

## Bronne 
*Dutch Asiatic Shipping, J.R. Bruijn, F.S. Gaastra, I. Schöffer
Malabo

**Malabo** is die hoofstad en grootste stad van Ekwatoriaal-Guinee. Die stad was voorheen genoem *Port Clarence* en *Santa Isabel*. Die stad het 'n bevolking van 96&nbsp;000 in 2007 gehad.

duimnael|links|350px|Skepe in die hawe van Malabo
Deutsche Bahn

links|duimnael|170px|Die hoofkwartier van die Deutsche Bahn in Berlyn
[duimnael|links|upright|Twee [ICE-hoëspoedtreine van die Duitse Spoorweë op die stasie Frankfurt Hauptbahnhof]]

Die **Deutsche Bahn** ook **DB** (*Duitse Spoorweë*) of **DB AG** is die nasionale spoorwegmaatskappy van Duitsland en die grootste spoorwegmaatskappy van Europa. Die grootste deel van die Duitse spoornetwerk en onder meer die sneltrein ICE, wat in 1990 ingevoer is, word beheer die DB.

Die Duitse spoornetwerk strek tans oor 'n lengte van 33&nbsp;890 kilometer. Die DB het 338&nbsp;000 werknemers in diens.

## Verwysings
Nidaros-domkerk

duimnael|regs|250px|Die Nidaros-domkerk Die **Nidaros-domkerk** (Noors: *Nidarosdomen* of *Nidaros domkirke*) in Trondheim is een van Noorweë se beduidendste sakrale geboue. Die domkerk, wat in die Romaanse en Gotiese boustyle uitgevoer is, word as 'n nasionale heiligdom beskou en het eeue lank as die land se kroningskerk gedien. Ook die Noorse Grondwet van 1814 het bepaal dat die heersers van die Koninkryk Noorweë in Trondheim bekroon moes word. Die laaste kroning van 'n Noorse monarg, wat hier in 1906 plaasgevind het, was dié van koning Haakon VII. Nadat die Noorse parlement kroningsplegtighede in 1908 afgeskaf het, is Noorse heersers hier geseën. Daarnaas is ook die Noorse kroonregalia hier bewaar. Vandag dien die Nidaros-domkerk hoofsaaklik as Evangelies-Lutherse gemeentekerk.

Gedurende die Middeleeue het die domkerk die bynaam *Cor Norvegiae* ("Hart van Noorweë") gekry aangesien dit die grafkerk van Sint Olav was. 'n Meer gebruiklike Noorse naam was *Kristkirken i Nidaros*. Ondanks sy sterk verbintenis met Sint Olav was die kerk nie aan hom gewy nie, maar aan die "Heilige Drieënigheid".
FV Illertissen

** FV Illertissen ** is 'n sokkerklub uit Illertissen in die deelstaat Beiere in Duitsland.

Die klub is in 1921 gestig met die huidige naam. Die klub het sy grootste prestasie in 1963 behaal toe die *Württembergischen-Pokal* (Württemberg uitklopbeker) ingepalm is.

Die klub se buurman SpVgg Au/Iller speel ook tans in die Oberliga Baden-Württemberg.

## Onlangse ligaposisionering 
## Eksterne skakels 
* Amptelike klubwerf
Internasionale Unie vir die Bewaring van die Natuur

Die **Internasionale Unie vir die Bewaring van die Natuur en Natuurlike Hulpbronne** (IUBN) is 'n internasionale organisasie wat hom toewy aan die bewaring van natuurlike hulpbronne.

Dit is in 1948 gestig, en die hoofkwartier is in die Meer van Genève-gebied in Gland, Switserland. Die IUBN verteenwoordig 83 state, 108 regeringsorganisasies, 766 nie-regeringsorganisasies en 81 internasionale organisasies en betrek byna 10&nbsp;000 kenners en wetenskaplikes van lande dwarsoor die wêreld.

## Sleutelprodukte en -bydraes 
As deel van die IUBN se sleutelprodukte en -dienste is die volgende lyste geskep en word dit voortdurend onderhou en gemonitor:
* die IUBN-kategorieë vir beskermdegebiedsbestuur
* die IUBN-rooilys van bedreigde spesies

## Verwysings
Mogadisjoe

**Mogadisjoe** (ook **Mogadishu**, Arabies: مقديشو, Engels: *Mogadishu*, Italiaans: *Mogadiscio*, Somalies: *Muqdisho*) is die hoofstad en grootste stad van Somalië. Die stad het in 2005 'n bevolking van sowat 2&nbsp;000&nbsp;000 gehad. Dit is die belangrikste hawestad van Somalië en is aan die Indiese Oseaan sowat 200&nbsp;km noord van die ewenaar geleë.

## Eksterne skakels
Lilongwe

**Lilongwe** is die hoofstad en grootste stad in Malawi met ’n bevolking van sowat 1 077 116 (2015). Die stad is in die Sentrale Streek van die land geleë naby die grense met Mosambiek en Zambië, en dit is ’n belangrike ekonomiese en vervoersentrum vir die streek.  Dit is genoem na die Lilongwerivier.

## Geskiedenis 
Lilongwe was eeue lank ’n klein vissersdorpie aan die oewers van die Lilongwerivier. Tydens die Britse koloniale besetting het dit ’n administratiewe sentrum geword vanweë sy strategiese ligging. Dit is in 1906 as ’n handelspos gestig en in 1947 amptelik as ’n dorp erken. Ná Malawi se onafhanklikwording het Lilongwe al hoe meer in ’n belangrike handelsentrum van die land se Sentrale Streek ontwikkel. Die groei is aangehelp deurdat die voormalige president Hastings Banda dit in 1975 die nuwe hoofstad gemaak het. Die laaste regeringskantore is in 2005 na Lilongwe geskuif.

Die stad se bevolking neem vinnig toe – teen sowat 4,3% per jaar.

Die nuwe nasionale Bingu-stadion met 40&nbsp;000 sitplekke is danksy ’n lening van China gebou. Dit is in Novemver 2015 voltooi. Sekere belangrike verbeterings, byvoorbeeld met betrekking tot elektrisiteit en veiligheid, is egter nodig voor dit kan open.

## Vervoer 
[duimnael|regs|Die bus tussen Lilongwe en [Johannesburg.]]

Die Kamuzu Internasionale Lughawe het gereelde vlugte na Johannesburg, Addis Abeba, Nairobi en Lusaka, asook binnelandse vlugte na Blantyre. Dit is noord van Lilongwe geleë, sowat 20&nbsp;km van die middestad af.

Gereelde busdienste bestaan tussen Lilongwe en Blantyre, Zomba, Kasungu en Mzuzu. Treine loop na binnelandse bestemmings, asook Zambië en Mosambiek. 

## Onderwys 
Daar is 38 privaat en 66 staatslaerskole met altesaam 103&nbsp;602 leerlinge, sowel as 29 hoërskole met 30&nbsp;795 leerlinge in Lilongwe.

## Verwysings
Somaliland

**Somaliland** (Somalies: *Soomaaliland*; Arabies: صوماليلاند, *Ṣūmālīlānd* of أرض الصومال, *Arḍ aṣ-Ṣūmāl*), amptelik die **Republiek Somaliland** (Somalies: *Jamhuuriyadda Somaliland*; Arabies: جمهورية أرض الصومال *Jumhūrīyat Arḍ aṣ-Ṣūmāl*), is 'n selfregerende gebied in die noordweste van Somalië wat streef om as 'n onafhanklike staat erken te word. Somaliland het op 18 Mei 1991 sy onafhanklikheid verklaar nadat die regering van Somalië in duie gestort het. In teenstelling met die suidelike dele van Somalië beskik Somaliland oor 'n werkende regering en 'n groot mate aan wet en orde. Daar is sedert 2003 'n konflik tussen Puntland en Somaliland oor die toekoms van Somalië; volgens internasionale reg is albei gebiede deel van Somalië. Ondanks Somaliland se relatiewe sukses en politieke stabiliteit word die gebied slegs deur die Republiek China op Taiwan en Israel as 'n onafhanklike staat erken.

duimnael|links|Satellietbeeld van Somaliland
duimnael|links|Kaart van Somaliland
Somaliland beheer die gebied van die voormalige kolonie Italiaans-Somaliland wat in 1960 met die voormalige Brits-Somaliland saamgesmelt het om Somalië te vorm. Hargeisa is die hoofstad en grootste stad. Somaliland beslaan 'n oppervlakte van 76&nbsp;000&nbsp;km² en het in 2024 'n bevolking van 6&nbsp;200&nbsp;000 gehad. Net soos Somalië is Somaliërs die bevolkingsmeerderheid en Somalis saam met Arabies die amptelike tale van die gebied.

## Verwysings 
## Bronnelys 
; Algemeen
*  

## Eksterne skakels 
*    Somaliland se amptelike webwerf
*  Somalilandse nuus
IUBN-rooilys

Die **IUBN-rooilys van bedreigde spesies** wat in 1963 geskep is, is die wêreld se mees omvattende inligtingsbron van die wêreldwye bewaringstatus van plant- en dierspesies. Die Internasionale Unie vir die Bewaring van die Natuur (IUBN) is die wêreldgesag aangaande bewaringstatus.

Die lys is opgestel met presiese kriteria om die uitsterwingsrisiko van duisende spesies en subspesies te evalueer. Hierdie kriteria is relevant tot alle spesies en alle gebiede van die wêreld. Die mikpunt is om die dringendheid van bewaring oor te dra aan die publiek en beleidskeppers, so wel as die internasionale gemeenskap, om die uitwissing van spesies te probeer verhoed.

## Kategorieë 
duimnael|links|300px|Aanduiding van status

* **Uitgestorwe** (EX) - 'n Takson is uitgestorwe as daar geen redelike twyfel bestaan dat die laaste lede gesterf het nie.
* **Uitgestorwe in die wildernis** (EW) - 'n Takson is uitgestorwe in die wildernis as alle oorblywende lede sover bekend in aanhouding is of buite hul historiese habitat aangetref word.
* **Kritiek bedreig** (CR) - 'n Takson is kritiek bedreig as die beste beskikbare getuienis daarop dui dat hul oorlewing kwaai deur sekere faktore bedreig word en dat hulle 'n baie hoë risiko loop om in die natuur uit te sterf. 
* **Bedreig** (EN) - 'n Takson is bedreig as die beste beskikbare getuienis daarop dui dat dit aan enige van die kriteria vir bedreiging voldoen en daarom 'n hoë risiko loop om in die natuur uit te sterf.
* **Kwesbaar** (VU) - 'n Takson is kwesbaar as die beste beskikbare getuienis daarop dui dat dit aan enige van die kriteria vir kwesbaarheid voldoen en daarom 'n risiko loop om in die natuur uit te sterf.
* **Byna bedreig** (NT) - 'n Takson is byna bedreig as dit gevaar loop om in die nabye toekoms uit te sterf, maar die gevaar nie groot genoeg is dat dit reeds as Kritiek bedreig, Bedreig of Kwesbaar geklassifiseer moet word nie.
* **Van beskerming afhanklik** is ’n ouer kategorie wat sedert 2001 nie meer bestaan nie. Spesies in dié kategorie val nou in die byna-bedreigde groep.
* **Lae risiko/veilig** (LC) - 'n Takson val in dié kategorie as sy omstandighede beoordeel is, maar dit nie kwalifiseer vir die groepe Kritiek bedreig, Bedreig of Kwesbaar nie. Dit is taksa wat algemeen en volop voorkom.
* **Onseker/onbepaald** (DD) - 'n Takson se data is gebrekkig en daar is nie voldoende data om 'n direkte of indirekte beoordeling van die spesie se oorlewingsrisiko te maak nie.
* **Nie geëvalueer nie** (NE) - 'n takson se status is nie geëvalueer nie as sy omstandighede nog nie vir bedreiging beoordeel is nie.

## Sien ook 
* Holoseen-uitwissing
* SANBI-rooilys van Suid-Afrikaanse plante

## Verwysings 
## Eksterne skakels 
* Tuisblad van die IUBN-rooilys
Triëst

**Triëst** (Italiaans: *Trieste*, [triˈɛste], ; Sloweens en Kroaties: *Trst*; Duits: *Triest*) is 'n stad in die noordooste van Italië met 'n bevolking van 204&nbsp;338 in 2018 en 'n oppervlakte van 84,49&nbsp;km². Die stad, wat as die administratiewe setel van die streek Friuli-Venezia Giulia dien, is aan die noordoostelike kus van die Adriatiese See net wes van die grens tot Slowenië geleë. Triëst het in 1918 as gevolg van Oostenryk-Hongarye se neerlaag tydens die Eerste Wêreldoorlog onder Italiaanse bewind gekom. Dit was een van die gasheerstede tydens die FIFA Sokker-Wêreldbekertoernooi in 1934.

## Literatuur 
In die 19de eeu was Triëst nie net Oostenryk-Hongarye se enigste groot seehawe en poort tot die wêreld nie, maar ook een van die voorste kulturele metropole in Sentraal-Europa. Literêre persoonlikhede het aangetrokke gevoel tot hierdie smeltpot van kulture wat as 'n soort brug tussen Wes- en Oos-Europa beskou is. Skrywers soos James Joyce, Italo Svevo en Umberto Saba het van die stad 'n ontmoetplek van die literêre wêreld gemaak. Claudio Magris, die bekendste hedendaagse skrywer uit Triëst, het na sy geboortestad selfs as die "literêre hoofstad van Sentraal-Europa" verwys.

Dit was die unieke atmosfeer van Triëst en sy Riviera wat vir digters en skrywers die inspirasie vir literêre werke gelewer het. Italo Svevo en Umberto Saba se romans en verhale speel hier af, met die stedelike bourgeoisie as hul protagoniste. James Joyce het hier die basis gelê vir sy  sleutelwerk *Ulysses*, terwyl Rainer Maria Rilke die eerste van sy *Duineser Elegien* in die kasteel Duino geskryf het.

Die Duitse skrywer Veit Heinichen, wat in 1980 sy eerste besoek aan Triëst gebring het, het hom later hier permanent gevestig. Dikwels speel die historiese politieke gebeure rondom Triëst 'n belangrike rol in sy misdaadromans met Commissario Proteo Laurenti as hoofkarakter.

Lêer:Stadtzentrum Triest.jpg|'n Uitsig oor Triëst se stadsentrum
Lêer:CastelloMiramare.jpg|Die kasteel Miramare net noord van Triëst
Lêer:Trieste Canal-Grande.jpg|Die Canal-Grande in Triëst
Lêer:Ayuntamiento, Trieste, Italia, 2017-04-15, DD 10.jpg|Palazzo del Municipio

## Verwysings 
## Eksterne skakels 
*  
*  Amptelike webwerf
*  Trieste – Foto Guide – (pdf)
Bryan Adams

**Bryan Guy Adams** (* 5 November 1959, Kingston, Ontario), is 'n Kanadese sanger, liedjieskrywer, kitaarspeler, akteur en vervaardiger.
Kingston, Ontario

**Kingston** is 'n stad in Ontario, Kanada, met 'n bevolking van 123&nbsp;363 in 2011. Die stadse bynaam is *Limestone City*.
Lys van kinderspeletjies

duimnael|links|Aartappelresies word gehardloop.
duimnael|Bok in die hok
duimnael|Driebeenresies word gehardloop.
duimnael|Eiergooi
duimnael|Sakresies word gehardloop.
duimnael|'n Toutrek-kompetisie

Hier volg 'n lys van speletjies, hoofsaaklik deur kinders gespeel, wat nie televisie- of rekenaarverwant is nie.

* Aan-aan
* Aartappelresies
* Adam en Eva
* Blikaspaai
* Blindemol
* Bok, bok, staan styf
* Bok in die hok
* Boompie-verplant
* Brandbal
* Derdemannetjie
* Diketo
* Dokter knopie
* Donkerkamertjie
* Driebeenresies
* Eenbeentjie (ook bekend as *Hopscotch*)
* Eiergooi
* Ek gaan na die maan
* Ek sien met my kleine ogies
* Hamer spyker
* Handjietennis
* Jagertjie
* Kat-en-muis
* Kennetjie
* Klip-papier-skêr (ook bekend as *Rock-paper-scissors* en *Ching-chong-cha*)
* Krappe en krewe
* Middelmannetjie
* Miere-en-Doom
* Polies-en-dief (ook bekend as "Koeiseuns en verneukers")
* Sakdoekie
* Sakresies
* Sardientjies
* Simon sê
* Skattejag
*Skoeloeloe
* Stoeledans (ook bekend as *Musical chairs*)
* Telefoontjie
* Tippie tippie touchers
* Toktokkie
* Toutrek
* Vroteier
* Vrugteslaai
* Wegkruipertjie
* Wolf, wolf, hoe laat is dit?

## Boeresport 
Die volgende speletjies word gewoonlik eerder as boeresport geklassifiseer.

* Aartappelresies
* Driebeenresies
* Eiergooi
* Sakresies
* Toutrek
Pleknaamsveranderinge in Burkina Faso

duimnael|regs|260px|Ligging van Burkina Faso in Afrika.

Hier volg 'n lys van dorpe en stede in Burkina Faso waarvan die name verander is:

*Kumbee-Tenga → Wogodogo → Ouagadougou (*Ouagadougou* is die franse naam vir *Wogodogo*.)
*Ouedraogo → Tenkodogo
*Sya → Bobo-Dioulasso
Amersfoort, Nederland

:*Hierdie artikel handel oor die stad in Nederland. Vir die artikel oor die gelyknamige Suid-Afrikaanse dorp, sien Amersfoort, Mpumalanga.*

**Amersfoort** is op een na die grootste stad van die Nederlandse provinsie Utrecht. Die munisipaliteit het sowat 145&nbsp;000 inwoners (2010). Amersfoort is aan die Eemrivier geleë. 

## Bevolking 
Teen die begin van die 19e eeu het Amersfoort maar nog 9&nbsp;000 inwoners gehad. Amersfoort het in 'n kort tydjie enorm gegroei tot die status van "groeistad". In 1970 tel die stad 75&nbsp;000 inwoners en in 2008 woon daar ruim 140&nbsp;000 mense in Amersfoort. Tydens 'n munisipale herindeling is die munisipaliteit Hoogland in sy geheel en Leusden en Hoevelaken deels deur Amersfoort geabsorbeer. Vathorst word in die toekoms die grootste distrik. Teen 2016 groei Amersfoort tot ongeveer 160&nbsp;000 inwoners.

## Bekende boorlinge 
* Johannes Heesters (1903-2011), sanger en akteur
Pierre

**Pierre** (uitgespreek: *Peer*) is die hoofstad van die Amerikaanse deelstaat van Suid-Dakota. Ten opsigte van sy bevolking is dit die tweede kleinste administratiewe setel van 'n deelstaat in die VSA. Pierre is aan die oostelike kant van die Missouririvier geleë. Dit is in 1880 gestig.

Die stad is genoem na Pierre Chouteau, wat 'n pelshandelaar was.
Metaalkunde

duimnael|'n Metallurg werk by die hoogoonde van *Třinec Iron and Steel Works*.
**Metaalkunde** of **metallurgie** is die veld in die materiële wetenskappe wat die fisiese en chemiese gedrag van metaalagtige elemente en hul allooie (intermetaalagtige verbindings asook hul verbindings). Metalaalkunde kyk na die wetenskap en die tegnologie van metale: die manier waarop wetenskap toegepas word op die produksie van metale, en die konstruksie van metaalkomponente wat in produkte vir albei verbruikers en vervaardigers. Metalaalkunde is anders as die kuns van metaalwerk. Metaalverwerk maak staat op metallurgie op 'n soortgelyke manier as waarop medisyne op mediese wetenskap staatmaak vir tegniese vooruitgang. 'n Spesialis in metallurgie staan bekend as 'n metallurg.

## Sien ook 
* Pletbaarheid

## Eksterne skakels
Darling-eskarp

Die **Darling-eskarp** is ’n lae platorand wat oos van die Swan-kusvlakte en Perth in Wes-Australië van noord na suid loop.

## Geskiedenis 
Kaarte uit die 1830's verwys na die eskarp as die *General Darlings Range*; wat later in Engels afgekort is tot *Darling Range*.

Die platorand is deur die Britse setlaars van die Swanrivier-kolonie oorgesteek en verken. Die bekendste van hierdie verkenningstogte is dié deur Robert Dale, wat van ’n punt naby Guildford tot by die suide van Greenmountheuwel en op tot by die Helenavallei gereis het.

## Geologie 
Die Darling-eskarp is die gevolg van die Darling-breuk, 'n groot geologiese onderbreking wat die Yilgarn-kraton in die ooste van die jonger Pinjarragebergte en die daaroor liggende Perthkom in die weste skei. Die Darling-breuk is vir langer as 1&nbsp;000&nbsp;km blootgestel, vanaf die gebied wes van Shark-baai tot aan die suidkus van Wes-Australië oos van Albany.

Die graniet en gneis van die Yilgarn-kraton vorm die hoë grond van die Perthheuwels en kan waargeneem word waar paaie deur die heuwels loop, met baie goeie voorbeelde in die Mundaring Weir-gebied. Die enigste sediment van die Perthkom wat wes van die breuk blootgestel word, is afkomstig uit die Kainosoïkum en bestaan uit materiaal soos die sanderige kalksteen, travertyn en duinsand waarop die stad Perth gebou is, insluitende die sandduine van die Pleistoseen-tydperk wat tydens die laaste ystydperk gevorm is.

## Bronne 
* Bean, Alison. *A brief history of the Darling Range : for the Department of Planning and Urban Development.*  Perth, W.A. : The Dept., 1993. Darling Range Regional Park supplementary report ; no. 4.  
* Blainey, Geoffrey.  *White gold : the story of Alcoa of Australia*  St. Leonards, N.S.W. : Allen & Unwin, 1997.  
* *The Darling Scarp : a natural entity: proceedings of symposium held at the Geography Department of the University of Western Australia, November 1969* Perth, W.A.: Nature Conservation Council of Western Australia, 1970
* Department of Planning and Urban Development, Western Australia. *The Natural resources of the Darling Ranges*  Perth, W.A. : The Dept., 1993. Darling Range Regional Park supplementary report ; no. 2. 
* Murphy, Mike. ( Coles, Helena - editor)  * Jarrahdalians : the story of the Jarrahdale Mine* Booragoon, W.A. : Alcoa of Australia, 1998. 
* Myers JS (1992) Pinjarra Orogen, in Geology and Mineral Resources of Western Australia: Western Australia Geological Survey, Memoir 3, 77-119.
* Schur, Basil. *Jarrah forest or bauxite dollars? : a critique of bauxite mine rehabilitation in the jarrah forests of southwestern Australia* Perth, W.A. : Campaign to Save Native Forests (W.A.), 1985.  (pbk.)
* Watson, Lindsay *The Railway History Of Midland Junction : Commemorating The Centenary Of Midland Junction, 1895-1995* Swan View, W.A : L & S Drafting in association with the Shire of Swan and the Western Australian Light Railway Preservation Association, [1995]
Die Seks

:*Hierdie artikel handel oor die musiekgroep; vir menslike geslagsomgang, sien seks.*

**Die Seks** is 'n Afrikaanse musiekgroep van Bellville in die Wes-Kaap. Die Seks bestaan uit Christo van Wyk, Nicolaas van Wyk, Dewald Gerber, Calvin Siderfin, en Pieter Fabricius. Die groep is in die middel van 2007 begin en het 'n debuut-EP, *Geeste van Heimwee*, in Junie 2008 vrygestel. In September 2008 is hul eerste enkelsnit "Versigtig verslaaf" se musiekvideo op die Afrikaanse musiekkanaal MK uitgesaai.

Die Seks beskryf hulself as pop/rock. Hul musiek bevat kenmerkende elemente van die emo-musiekgenre, soos onder meer die verwringde kitaarriwwe wat dalend gespeel word om die negatiewe te beklemtoon, asook duistere lirieke waarin donker onderwerpe herhaaldelik voorkom.

## Diskografie 
### EP's 
**Geeste van heimwee* (2008)

## Eksterne skakels 
* myspace.com/dieseksmusiek Die Seks op MySpace
* Geeste van Heimwee  op Musiek.co.za (Rhythm Online)
Ain

**Ain** (01) is 'n Franse departement van die gewes Auvergne-Rhône-Alpes wat vernoem is na die rivier Ain. Die hoofstad (prefektuur) is Bourg-en-Bresse.

## Administrasie 
* Munisipaliteite van Ain

## Eksterne skakels 
* Die webwerf van die Conseil départemental
* Die webwerf van die Prefektuur
* Office du tourisme des Pays de l'Ain
* france-pub.com/ain
Aisne

**Aisne** (02) is 'n Franse departement van die gewes Hauts-de-France wat vernoem is na die Aisnerivier.

## Eksterne skakels 
* Die webwerf van die Prefektuur
* Die webwerf van die Conseil général
* Comité départemental du tourisme de l'Aisne
* france-pub.com/aisne.php
Maridalen

duimnael|regs|250px|Die Maridalsvannet-meer soos gesien vanuit sy suidelike kant. Foto: Grzegorz Wysocki
duimnael|regs|250px|Die bouvalle van die Margaretakerk
**Maridalen** is 'n vallei in die Noorse hoofstad Oslo. Die gebied het oorspronklik as *Margarethadalen* bekend gestaan, 'n verwysing na die Middeleeuse Margareta-kerk wat aan die heilige Margareta van Skotland gewy was. Sy bouvalle het bewaar gebly en is aan die noordelike kant van die Maridalsvannet-meer geleë. Hier word die jaarlikse *Maridalsspillet* opgevoer wat die Middeleeuse lewe in die vallei behandel. Maridalsvannet is daarnaas die drinkwaterbron vir sowat 'n derde van Oslo se bevolking en 'n gewilde bestemming vir ontspanning en uitstappies. Stadsbewoners verwys na die vallei dikwels ook as "Die Dorp".

## Eksterne skakels 
* *Maridalens venner* ("Maridalen se vriende")
* *ScenicNorway, beelde van Maridalen*
Hautes-Alpes

Die **Hautes-Alpes** (05) is 'n Franse département van die gewes Provence-Alpes-Côte d'Azur. Sy prefektuur (hoofstad) is Gap, sy onderprefekture Briançon.

## Eksterne skakels 
* Die webwerf van die Prefektuur
* france-pub.com/
Kwenengdistrik

Die **Kwenengdistrik** is 'n distrik in die Suider-Afrikaanse land Botswana. Dit het in 2001 'n bevolking van 230&nbsp;335 gehad en sy hoofstad is Molepolole.
Sentraaldistrik, Botswana

Die **Sentraaldistrik** is die grootste van die nege distrikte in die Suider-Afrikaanse land Botswana. Die Tuli-blok is deel van die distrik. Dit het in 2001 'n bevolking 563&nbsp;260 gehad en sy hoofstad is Serowe. Dit grens in die noordooste aan sy buurland Zimbabwe en in die suidooste aan Suid-Afrika.
Loire-Atlantique

**Loire-Atlantique** (Bretons: Liger-Atlantel) is 'n Franse département van die gewes Pays de la Loire. Sy prefektuur (hoofstad) is Nantes, sy onderprefekture Ancenis, Châteaubriant en Saint-Nazaire.

## Eksterne skakels 
* Die webwerf van die Conseil général
* Die webwerf van die Prefektuur
Visual Basic for Applications

**Visual Basic for Applications** is die Visual Basic programmeertaal wat deel is van Microsoft Office, en wat gebruik word om programme (of macros) binne MS Office programme te skryf.
Bobonong

**Bobonong** is 'n dorpie in die ooste van Botswana in die Sentraal distrik. Die dorp se bynaam is *Bob-stad* of *Bob city*. Daar woon ongeveer 19&nbsp;000 mense.
Dolmen (televisie-minireeks)

**Dolmen** is 'n Franse televisie-minireeks in ses aflewerings van negentig minute elk wat deur die draaiboekskryfsters Nicole Jamet en Marie-Anne Le Pezennec geskryf en tussen 8 Junie en 13 Julie 2005 op die Belgiese televisiekanaal RTL-TVi en die Switserse kanaal TSR uitgesaai is. Die Franse televisiekanaal TF1 het die minireeks tussen 13 Junie en 18 Julie 2005 uitgesaai.

Die reeks, waarin bekende Franse televisie- asook verhoogsterre rolle vertolk, is as 'n tipiese Franse ''saga de l'été'' (of "somerreeks") geproduseer - dit wil sê as 'n riller-minireeks wat op onthullende familiegeheime, onverwagte voorvaders en dikwels skokkende en verrassende na- en voorgeslagbande van die karakters baseer.

In teenstelling met baie ander Franse ''sagas de l'éte* speel *Dolmen'' hom nie in Suid-Franse geweste soos Provence of Côte d'Azur af nie, maar in Bretagne. Vir *Dolmen* is 'n groot aantal buitelugopnames gedoen om die outentieke atmosfeer van 'n Bretonse eiland te skep.

## Sinopsis 
Die minireeks speel hom op die Bretonse eiland Ty Kern af. Marie (vertolk deur Ingrid Chauvin), 'n jong polisievrou, keer na haar geboorte-eiland Ty Kern terug om met die skipper Christian Bréhat (Xavier Deluc), 'n maat uit haar kinderdae, te trou. Maar sy is nie daarvan bewus nie dat vier families op die eiland nie net deur mededinging nie, maar ook deur 'n verskriklike geheim met mekaar verbonde is: Die adellike Kersaints, eienaars van 'n kasteel op Ty Kern; die Le Bihans, eienaars van 'n keramiekfabriek; die Pérecs, die burgemeester- en doktersgesin en eienaars van 'n laboratorium, en Marie se familie, die Kermeurs.

In die nag voor Marie en Christian se huwelik begin vreemde dinge op die eiland gebeur. Marie ontdek die bloedige karkas van 'n meeu in haar bruidsluier en word snags deur raaiselagtige nagmerries gepla. Nog voor haar huwelik vind Marie die lyk van haar broer Gildas op die strand, en skielik begin Gildas se bloed uit een van die menhirs op die eiland vloei.

Marie besluit om saam met 'n polisie-inspekteur van die vasteland, Lucas Fersen (Bruno Madinier), lig te gooi op die vreemde gebeurtenisse. Gildas se dood is maar die begin van 'n hele reeks misterieuse moorde...

Die spore lei duidelik na 'n ou plaaslike legende oor 18de eeuse strandrowers wat gedurende noodtye skepe met valse ligte na die rotsbanke voor Ty Kern gelei het om die skipbreukelinge se kele af te sny en hul skeepsladings te roof. Marie begin vrae vra oor waar die skielike welvaart van sommige families op die eiland - insluitende haar eie gesin - in die laat 1960's vandaan gekom het. Die moordenaar probeer immers wraak te neem vir 'n grusame gebeurtenis wat hom bykans vier dekades gelede op Ty Kern afgespeel het...

## DVD-vrystellings
George H.W. Bush

[duimnael|links|Adjunkpresident George H.W. Bush (regs) en president [Ronald Reagan in 1981.]]
**George Herbert Walker Bush** (12 Junie 1924 – 30 November 2018) was 'n Amerikaanse politikus van die Republikeinse Party. Hy het van 1989 tot 1993 as die 41ste President van die Verenigde State van Amerika gedien. 

In die Tweede Wêreldoorlog was hy 'n vlieënier. Sy Avenger-torpedobomwerper is oor die Stille Oseaan afgeskiet, maar hy is deur 'n Amerikaanse skip opgepik.

Hy word veral onthou vir sy belofte voor die presidentsverkiesing dat hy nie belasting sou verhoog nie. Sy woorde was: "*Read my lips — no new taxes*". Nadat hy president geword het, het hy wel sommige belastings verhoog. Sy presidentskap word ook onthou vir die Golfoorlog teen Irak in 1990–1991. 

Ná sy presidentskap het hy homself grotendeels van die openbare lewe onttrek. Hy is die vader van die 43ste Amerikaanse president, George W. Bush. George H.W. Bush is net enkele maande na sy vrou, Barbara, op 30 November 2018 oorlede.

## Verwysings 
## Eksterne skakels 
*  Lewensbeskrywing
Maine-et-Loire

**Maine-et-Loire** (49) is 'n Franse departement van die gewes Pays de la Loire. Sy prefektuur (hoofstad) is Angers en sy onderprefekture is Cholet, Saumur, en Segré.

## Eksterne skakels 
*  Die webwerf van die Prefektuur 
*  Die webwerf van die Conseil général
Kgalagadidistrik

[duimnael|links|Kaart van die [Kgalagadi-vredespark]]
Die **Kgalagadidistrik** is die suidwestelike distrik van die Suider-Afrikaanse land Botswana. Dit grens in die weste aan sy buurland Namibië en in die suide aan Suid-Afrika. Kgalagadi grens in die noorde aan die Ghanzidistrik, in die suide aan Kweneng en die Suiddistrik. Die hoofstad is Tshabong. 'n Groot deel van die distrik word deur die Kalaharihalfwoestyn in beslag geneem. Die Kgalagadi-vredespark beslaan ongeveer 'n derde van Kgalagadi en lê ten dele ook in Suid-Afrika. Veral in die suide van die Kgalagadidistrik, langs die grens tussen Suid-Afrika en Botswana, vind mens baie dorpe met Afrikaanse name.
Dokter knopie

**Dokter knopie** is 'n speletjie om kinders se soepelheid te toets en te ontwikkel aangesien dit hulle in allerhande vreemde posisies in druk. Dit word die beste buite op die grasperk gespeel maar kan ook in 'n kamer met baie ruimte gespeel word.

## Begin van spel 
Daar moet ten minste 5 kinders wees wat speel. Eerstens word Dokter knopie aangewys deur maniere wat verskil van plek tot plek. Dit mag dalk gebeur deur 'n rympie op te sê soos byvoorbeeld "olke bolke" of dalk "op die klavier..." Hoe dit ook al sy, die persoon wat aangewys is as Dokter knopie moet die res van groep verlaat tot hy/sy geroep word.

## Die knopery 
Die res wat oorbly, staan dan in 'n kring en hou hande vas. Sonder om hande te los moet hulle dan op mekaar en deur mekaar klim met die doel om hulself so te knoop en te koek, dat Dokter knopie dit moeilik sal vind om hulle uitmekaar te kan kry. As die kinders voel hulle is genoeg geknoop (en moontlik begin pyn vanweë die snaakse posisies) roep hulle almal uit: "Dokter knopie!"

## Die ontknoping 
Dokter knopie haas hom/haar dan terug na die groep en begin dan om die groep te ontknoop. Hy doen dit deur vir hulle te sê wie moet waar gaan en wie moet wat doen totdat hulle weer in die oorspronklike kring staan. Dan word 'n volgende Dokter aangewys.

## Reëls 
* Die belangrikste reël is dat die wat in die kring staan onder geen omstandighede hul hande mag los nie.
* Dokter knopie mag natuurlik ook nie afloer nie.

## Sien ook 
* Lys van kinderspeletjies

## Verwysings
Koeweit (stad)

**Koeweit** (Arabies: *Al-Kuwait*, مدينة الكويت) is die hoofstad en grootste stad van Koeweit. Koeweit het 'n bevolking van sowat 32&nbsp;000 in die stad self en sowat 2&nbsp;380&nbsp;000 in die metropolitaanse gebied. Koeweit is 'n hawestad en langs die Persiese Golf geleë. Die Al Hamra-toring is ook in die stad.

## Vervoer 
Die stad word met lugvervoer bedien deur die Koeweit Internasionale Lughawe, sowat 15.5&nbsp;km (9,6&nbsp;myl) suid van Koeweitstad.

## Eksterne skakels 
*  
*
Emu Downs windplaas

duimnael|Emu Downs windplaas
Die **Emu Downs Windplaas** () van 79,2 MW is 'n gesamentlike ontwikkeling van die Stanwell Corporation en Griffin Energy. Bouwerk aan dié $180 miljoen projek is in November 2005 begin. Die windplaas is ongeveer 200 kilometer noord van Perth, naby Cervantes. Die projek is in bedryf gestel in Oktober 2006.

Emu Downs Windplaas bestaan uit 48 windturbines (elkeen met 1,65 MW opwekkingsvermoë), 'n substasie, interverbinding met die hoof 132 kV elektrisiteitsnetwerk, administrasie en store asook 'n netwerk van toegangspaaie. Die windplaas is naby aan die kus geleë met 'n hoë kwaliteit- windhulpbron met verhoogde windsnelhede wat saamval met hoë kragverbruik.

Die Emu Downs Windplaas is geakkrediteer onder die bepalings van die Australiese regering se Wet op Hernubare Energie van 2000 en ook as 'n Groen Kragopwekker deur die *Sustainable Energy Development Authority* (Owerheid vir Volhoubare Energie-ontwikkeling).

## Verwysings